
A munkavállalói háttérellenőrzések jogi problémái, különös tekintettel a mesterséges intelligenciára

A 21. században megfigyelhető a humánerőforrás folyamatok (HR) kapcsán, hogy azoknak egyre növekvő részébe vonják be a mesterséges intelligencia alapú technológiai megoldásokat.
A munkavállalói háttérellenőrzés is egy ilyen HR folyamatnak minősülhet. Ez az ellenőrzés, habár a szakirodalom fogalmi részét képezi és az érintettekre vonatkozó szabályozások körbejárhatók, mégsem jelenik meg a magyar, valamint az európai uniós jogszabályi környezetben a maga önálló minőségében.
Kutatásomban vizsgáltam a folyamatra vonatkozó munkajogi belső, valamint külső jogforrásokat, megállapítva, hogy mi vonatkozhat a folyamatra és szereplőire. A szakirodalomban jelenlevő definíciókon keresztül a dolgozathoz releváns fogalmat alkottam, valamint összeválogattam a leggyakrabban elvégzett részellenőrzéseket. Kitértem arra, hogy milyen adatvédelmi jogi problémák vetődhetnek fel a jogalapokkal kapcsolatban, mely adatvédelmi jogok és alapelvek a témához kapcsolódóan. Kutatási kérdésem mindezek mellett, hogy milyen előnyökkel és hátrányokkal járhat a mesterséges intelligencia alapú megoldások bevonása a folyamatba.
Dolgozatomban de lege ferenda javaslatot tettem a fogalom munkajogi jogszabályi környezetbe való bevezetése érdekében, valamint tanácsokat fogalmaztam meg kutatási tapasztalataimat alkalmazva a munkáltatók részére.



